ການກັກບໍລິເວນ ພະນັກງານແພດ ມີຜົນກະທົບ ຢ່າງແຮງ ໃນການຕໍ່ສູ້ ກັບ ອີໂບລາ
ອົງການແພດບໍ່ມີພົມແດນ ກ່າວວ່າ ການກັບບໍລິເວນ ພະນັກງານການແພດ ມີ “ຜົນ​ກະທົບຢ່າງແຮງ” ເພື່ອຕໍ່ສູ້​ກັບ​​ອີ​ໂບລາ ​ໃນອາ​ຟຣິກາ ຕາ​ເວັນ​ຕົກ.
ອົງການແພດບໍ່ມີພົມແດນຊຶ່ງເປັນອົງການໆແພດເພື່ອການກຸ ສົນຂອງໂລກ ກ່າວວ່າ ການສັ່ງໃຫ້ກັກບໍລິເວນບັນດາພະນັກ ງານການແພດຂອງສະຫະລັດນັ້ນ ເປັນ “ຜົນກະທົບຢ່າງແຮງ” ຕໍ່ຄວາມສາມາດຂອງຕົນເພື່ອຕໍ່ສູ້ກັບເຊື້ອອີໂບລາ ໃນອາຟຣິ ກາຕາເວັນຕົກ ກຸ່ມດັ່ງກ່າວ ກ່າວວ່າ ການກັກບໍລິເວນ ພວກທີ່ກັບຄືນມາຈາກ ອາຟຣິການັ້ນ ບໍ່ໄດ້ອີງຕາມ ຫລັກວິທະຍາສາດການແພດທີ່ມີ ຢູ່ແລ້ວ ອົງການແພດບໍ່ມີພົມແດນ ກ່າວຕໍ່ອົງການຂ່າວ Reuteurs ວ່າ ບັນດາພະນັກງານຈຳນວນນຶ່ງ ຍັງພາກັນຢູ່ນອກປະເທດ ເພື່ອຫລີກລ້ຽງຈາກການຖືກປະນາມ ແລະກັກບໍລິເວນ ກຸ່ມດັ່ງກ່າວຍັງພວມພິຈາລະນາເພື່ອເຮັດໃຫ້ການໄປປະຕິບັດ ໜ້າທີ່ວຽການຂອງພວກອາສາສະມັກ ທີ່ອາຟຣິກາຕາເວັນຕົກ ສັ້ນລົງ ອົງການແພດບໍ່ມີພົມແດນ ກ່າວວ່າ ການກັກບໍລິເວນ ເປັນບ່ອນທໍາລາຍຕໍ່ການ ດຳເນີນ ຄວາມພະຍາຍາມຂອງເຂົາເຈົ້າ ແຕ່ທາງອົງການດັ່ງກ່າວໄດ້ໃຫ້ການສະ ໜັບສະໜຸນ ຕໍ່ອັນທີ່ຕົນເອີ້ນວ່າ “ມາດຕະການສັງເກດການ ຕາມພື້ນຖານທາງ ດ້ານວິທະຍາສາດ” ກຸ່ມດັ່ງກ່າວເວົ້າວ່າ ຕົນໃຫ້ການສະໜັບສະໜູນຕໍ່ນາງພະຍາບານອາສາສະມັກ Kaci Hickox ຜູ້ທີ່ທ້າທາຍການກັກບໍລິເວນ 21 ມື້ໃນລັດ Maine ຫລັງຈາກ ໄດ້ປິ່ນປົວຄົນ ເຈັບ ໃນ ຊິແອລາ ລີອອນ ນາງ Hickox ກ່າວວ່າ ນາງບໍ່ມີອາການປ່ວຍ ໄດ້ກວດແລ້ວແຕ່ບໍ່ພົບວ່າຕິດ ເຊື້ອອີໂບ ລາ ແລະກ່າວວ່າ ການກັກບໍລິເວນແມ່ນລະເມີດສິດທິພົນລະເມືອງ ຂອງນາງ ນາງ ໄດ້ປະຕິເສດ ທີ່ຈະປະຕິບັດຕາມຄຳສັ່ງຂອງລັດ ໂດຍການ ອອກໄປຂີ່ລົດຖີບກັບແຟນ ຂອງລາວ ໃນວັນພະຫັດວານນີ້ ປະທານາທິບໍດີ ສະຫະລັດ ທ່ານ Baracfk Obama ກ່າວວ່າ ການຕັດສິນໃຈ ກັກບໍລິ ເວນ ບັນດາພະນັກງານການແພດຜູ້ທີ່ໄດ້ສຳຜັດໂດຍກົງກັບຄົນປ່ວຍຕິດ ເຊື້ອອີໂບລາ ນັ້ນ ຄວນອີງຕາມຫລັກວິທະຍາສາດ ບໍ່ແມ່ນຄວາມຢ້ານກົວ